CELEX: 32008D0120
Language: ro
Date: 2008-02-07 00:00:00
Title: 2008/120/CE: Decizia Comisiei din 7 februarie 2008 de modificare a anexei D la Directiva 88/407/CEE a Consiliului și a Deciziei 2004/639/CE privind stabilirea condițiilor de efectuare a importului de material seminal de animale domestice din specia bovină [notificată cu numărul C(2008) 409] (Text cu relevanță pentru SEE)

16.2.2008   
            
            
               RO
            
            
               Jurnalul Oficial al Uniunii Europene
            
            
               L 42/63
            
         
      DECIZIA COMISIEI
   
   din 7 februarie 2008
   de modificare a anexei D la Directiva 88/407/CEE a Consiliului și a Deciziei 2004/639/CE privind stabilirea condițiilor de efectuare a importului de material seminal de animale domestice din specia bovină
   [notificată cu numărul C(2008) 409]
   (Text cu relevanță pentru SEE)
   (2008/120/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 88/407/CEE a Consiliului din 14 iunie 1988 de stabilire a condițiilor de sănătate animală aplicabile în comerțul intracomunitar și la importurile de material seminal de animale domestice din specia bovină (1), în special articolul 8 alineatul (1), articolul 10 alineatul (2) primul paragraf, articolul 11 alineatul (2) și articolul 17 al doilea paragraf,
   întrucât:
   
               (1)
            
            
               Directiva 88/407/CEE definește cerințele de sănătate animală care reglementează schimburile și importurile în Comunitate de material seminal de animale domestice din specia bovină și stabilește modelele de certificate veterinare destinate schimburilor intracomunitare ale produsului respectiv.
            
         
               (2)
            
            
               Directiva 2003/43/CE a Consiliului (2) a modificat Directiva 88/407/CEE prin introducerea, inter alia, a centrelor de depozitare a materialului seminal și a condițiilor necesare pentru aprobarea și supravegherea oficială a respectivelor centre.
            
         
               (3)
            
            
               Decizia 2004/639/CE a Comisiei din 6 septembrie 2004 de stabilire a condițiilor de efectuare a importului de material seminal de animale domestice din specia bovină (3) definește modelul de certificate veterinare destinate importurilor în Comunitate a materialului seminal de animale domestice din specia bovină. Decizia respectivă ar trebui modificată în conformitate cu Directiva 88/407/CEE, iar lista de țări terțe din care statele membre autorizează importurile de material seminal de animale domestice din specia bovină ar trebui completată.
            
         
               (4)
            
            
               De asemenea, modelele de certificate veterinare destinate schimburilor intracomunitare și importurilor în Comunitate de material seminal de animale domestice din specia bovină expediate din centre de depozitare a materialului seminal autorizate trebuie introduse în vederea asigurării trasabilității complete a respectivului material seminal în schimburile intracomunitare.
            
         
               (5)
            
            
               Este necesar ca certificatele să fie prezentate în conformitate cu dispozițiile referitoare la standardizarea certificatelor veterinare cuprinse în Decizia 2004/292/CE a Comisiei din 30 martie 2004 privind punerea în aplicare a sistemului Traces și de modificare a Deciziei 92/486/CEE (4) și pentru a alinia anumite cerințe de sănătate animală.
            
         
               (6)
            
            
               Modelele de certificate destinate schimburilor intracomunitare de material seminal de animale domestice din specia bovină stabilite în anexa D la Directiva 88/407/CEE ar trebui, de asemenea, modificate pentru a lua în considerare dispozițiile referitoare la standardizarea certificatelor veterinare.
            
         
               (7)
            
            
               Directiva 88/407/CEE și Decizia 2004/639/CE ar trebui modificate în consecință.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa D la Directiva 88/407/CEE se înlocuiește cu textul anexei I la prezenta decizie.
   Articolul 2
   Decizia 2004/639/CE se modifică după cum urmează:
   
               1.
            
            
               La articolul 1 se adaugă următorul alineat:
               „(5)   Fără a aduce atingere alineatului (4), statele membre autorizează importul de material seminal menționat la alineatele (1) și (2) de la animale domestice din specia bovină expediate din centre de depozitare a materialului seminal autorizate, în conformitate cu condițiile stabilite în modelul de certificat veterinar prevăzut în anexa II partea 3 și însoțit de un astfel de certificat completat în mod corespunzător.”
            
         
               2.
            
            
               Anexele I și II se înlocuiesc cu textul anexei II la prezenta decizie.
            
         Articolul 3
   Prezenta decizie se aplică de la 1 martie 2008.
   Articolul 4
   Prezenta decizie se adresează statelor membre.
   
      Adoptată la Bruxelles, 7 februarie 2008.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 194, 22.7.1988, p. 10. Directivă modificată ultima dată prin Decizia 2006/16/CE a Comisiei (JO L 11, 17.1.2006, p. 21).
   
      (2)  JO L 143, 11.6.2003, p. 23.
   
      (3)  JO L 292, 15.9.2004, p. 21. Decizie modificată ultima dată prin Regulamentul (CE) nr. 1792/2006 (JO L 362, 20.12.2006, p. 1).
   
      (4)  JO L 94, 31.3.2004, p. 63. Decizie modificată ultima dată prin Decizia 2005/515/CE (JO L 187, 19.7.2005, p. 29).
   
      ANEXA I
      
         
            „ANEXA D
            MODELE DE CERTIFICATE DESTINATE SCHIMBURILOR INTRACOMUNITARE
            
               ANEXA D1
               Model de certificat aplicabil în cazul schimburilor intracomunitare de material seminal colectat în conformitate cu Directiva 88/407/CEE a Consiliului, astfel cum a fost modificată prin Directiva 2003/43/CE, expediat dintr-un centru de colectare autorizat a materialului seminal
               
                  
               
                  
            
            
               ANEXA D2
               Model de certificat aplicabil de la 1 ianuarie 2006 schimburilor intracomunitare de loturi de material seminal colectat, tratat și/sau depozitat înainte de 31 decembrie 2004 în conformitate cu prevederile Directivei 88/407/CEE a Consiliului, aplicabile până la data de 1 iulie 2003 și comercializate după această dată în conformitate cu articolul 2 alineatul (2) din Directiva 2003/43/CE, expediate dintr-un centru de colectare a materialului seminal autorizat
               
                  
               
                  
               
                  
            
            
               ANEXA D3
               Model de certificat aplicabil în cazul schimburilor intracomunitare de material seminal expediat dintr-un centru de depozitare a materialului seminal autorizat sau dintr-un centru de colectare a materialului seminal autorizat:
               
                           —
                        
                        
                           fie colectat în conformitate cu Directiva 88/40/CEE a Consiliului modificată prin Directiva 2003/43/CE;
                        
                     
                           —
                        
                        
                           fie colectat, tratat și/sau depozitat înainte de 31 decembrie 2004 în conformitate cu prevederile Directivei 88/407/CEE a Consiliului, aplicabile până la data de 1 iulie 2003 și comercializat după această dată în conformitate cu articolul 2 alineatul (2) din Directiva 2003/43/CE.
                        
                     
                  
               
                  
            ”
      
   
   
      ANEXA II
      „
            ANEXA I
            Lista țărilor terțe din care statele membre autorizează importurile de material seminal de animale domestice din specia bovină
            
                        Cod ISO
                     
                     
                        Țara
                     
                     
                        Descrierea teritoriului
                        (dacă este cazul)
                     
                     
                        Garanții suplimentare
                     
                  
                        AU
                     
                     
                        Australia
                     
                     
                         
                     
                     
                        Garanțiile suplimentare stabilite la punctele II.5.4.1.2 și II.5.4.2.2 din certificat în partea 1 din anexa II sunt obligatorii.
                     
                  
                        CA
                     
                     
                        Canada
                     
                     
                        Teritoriu, astfel cum este descris în partea 1 a anexei I la Decizia 79/542/CEE a Consiliului (1).
                     
                     
                        Garanția suplimentară stabilită la punctul II.5.4.1.2 din certificat în partea 1 din anexa II este obligatorie.
                     
                  
                        CH
                     
                     
                        Elveția
                     
                     
                         
                     
                     
                         
                     
                  
                        HR
                     
                     
                        Croația
                     
                     
                         
                     
                     
                         
                     
                  
                        NZ
                     
                     
                        Noua Zeelandă
                     
                     
                         
                     
                     
                         
                     
                  
                        US
                     
                     
                        Statele Unite ale Americii
                     
                     
                         
                     
                     
                        Garanția suplimentară stabilită la punctul II.5.4.1.2 din certificat în partea 1 din anexa II este obligatorie.
                     
                  
         
            ANEXA II
            Model de certificat veterinar destinat importurilor și tranzitelor de material seminal de animale domestice din specia bovină (destinat importului, colectat în conformitate cu Directiva 88/407/CEE a Consiliului, astfel cum a fost modificată prin Directiva 2003/43/CE)
            PARTEA 1
            Model de certificat aplicabil în cazul importurilor și al tranzitelor de material seminal colectat în conformitate cu Directiva 88/407/CEE a Consiliului, astfel cum a fost modificată prin Directiva 2003/43/CE, expediat dintr-un centru de depozitare a materialului seminal autorizat
            
               
            
               
            
               
            PARTEA 2
            Model de certificat aplicabil de la 1 ianuarie 2005 importurilor și tranzitelor de loturi de material seminal colectat, tratat și depozitat înainte de 31 decembrie 2004 în conformitate cu prevederile Directivei 88/407/CEE a Consiliului, în vigoare până la data de 1 iulie 2003 și loturilor importate după data de 31 decembrie 2004 în conformitate cu articolul 2 alineatul (2) din Directiva 2003/43/CE, expediate dintr-un centru de colectare a materialului seminal autorizat
            
               
            
               
            
               
            
               
            PARTEA 3
            Model de certificat aplicabil în cazul importurilor și al tranzitelor de material seminal expediat dintr-un centru de depozitare a materialului seminal autorizat sau dintr-un centru de colectare a materialului seminal autorizat:
            
                        —
                     
                     
                        fie colectat și tratat în conformitate cu prevederile Directivei 88/407/CEE a Consiliului, astfel cum a fost modificată prin Directiva 2003/43/CE;
                     
                  
                        —
                     
                     
                        fie colectat, tratat și/sau depozitat înainte de 31 decembrie 2004 în conformitate cu prevederile Directivei 88/407/CEE a Consiliului, aplicabile până la data de 1 iulie 2003, și importat după data de 31 decembrie 2004 în conformitate cu articolul 2 alineatul (2) din Directiva 2003/43/CE.
                     
                  
               
            
               
            
               
         ”
      
         (1)  JO L 146, 14.6.1979, p. 15. Anexă modificată ultima dată prin Regulamentul (CE) nr. 1791/2006 (JO L 363, 20.12.2006, p. 1).